b'\n_START_ARTICLE_\nHarry Potter i la cambra secreta\n_START_SECTION_\nLa Fugida\n_START_PARAGRAPH_\nEn Harry es troba novament a casa dels seus oncles, que estan a punt de rebre una important visita. Els seus oncles l\'adverteixen que aquestes persones no saben res de la seva exist\xc3\xa8ncia, de manera que no haur\xc3\xa0 de fer cap soroll. Quan en Harry arriba a la seva habitaci\xc3\xb3, troba a un elf dom\xc3\xa8stic, en Dobby. Aquest li diu que \xc3\xa9s un plaer estar amb ell, i l\'adverteix que no ha de tornar a Hogwarts, ja que uns esdeveniments malignes estan a punt de succeir, per\xc3\xb2 quan en Dobby est\xc3\xa0 a punt de revelar com \xc3\xa9s el seu amo sempre acabava golpejant-se. En Dobby usa m\xc3\xa0gia dintre de la casa d\'en Harry fent volar un past\xc3\xads de la tieta Pet\xc3\xbania, per la qual ell rep una carta d\'advertiment del Ministeri de M\xc3\xa0gia, dient-li que no pot fer m\xc3\xa0gia a casa, que la seg\xc3\xbcent vegada que fes \xc3\xbas de la m\xc3\xa0gia podria ser expulsat de Hogwarts._NEWLINE_En Harry es queda a la seva casa, deprimit, per no poder sortir. De cop, a la nit, el millor amic d\'en Harry, Ron Weasley, arriba en un cotxe volador i en Harry pot escapar per molt poc, al costat d\'en Fred i en George, els germans bessons d\'en Ron. A l\'arribar a la casa d\'en Ron, el Cau, la mare d\'ells esclata de f\xc3\xbaria contra els seus fills, encara que tracta molt amablement a en Harry. En Harry, per primera vegada, coneix al pare d\'en Ron, que treballa al Ministeri, i a la Ginny, la germana d\'en Ron, que entrar\xc3\xa0 aquest curs al col\xc2\xb7legi. Per\xc3\xb2 que sempre es posava nerviosa quan estava a la mateixa habitaci\xc3\xb3 que en Harry._NEWLINE_Mitjan\xc3\xa7ant la pols migrat\xc3\xb2ria (que permet als mags transportar-se d\'un lloc a un altre utilitzant la seva xemeneia), els Weasley poden arriben a la Ronda d\'Alla. Quan \xc3\xa9s el torn d\'en Harry, pronuncia malament el nom de la seva destinaci\xc3\xb3 i arriba a la ronda de Golallop, una ronda maligne per a mags perversos. Aqu\xc3\xad veu entrar a en Draco Malfoy i al seu pare, en Lucius Malfoy. Quan es pot escapar, arriba a la botiga que desitjava, per a comprar els seus llibres. All\xc3\xa0 es troba amb l\'Hermione Granger, que \xc3\xa9s molt amiga seva. A la botiga, alg\xc3\xba anomenat Gilbert Decors firma aut\xc3\xb2grafs, i \xc3\xa9s molt fam\xc3\xb3s per ser un dels mags amb m\xc3\xa9s coneixement i experi\xc3\xa8ncies del m\xc3\xb3n. Aquest mag reconeix a en Harry i li d\xc3\xb3na tota la col\xc2\xb7lecci\xc3\xb3 dels seus llibres i anuncia que ell ser\xc3\xa0 el professor de Defensa contra les Forces del Mal a Hogwarts. En Lucius Malfoy apareix, i es burla dels Weasley. Li pren un llibre de la Ginny del col\xc2\xb7legi per a veure\'l, i despr\xc3\xa9s l\'hi retorna._NEWLINE_Quan volen anar a l\'expr\xc3\xa9s de Hogwarts, en Harry i en Ron no poden creuar la barrera que els deixa arribar al tren, ja que en Dobby la va bloquejar amb m\xc3\xa0gia. Ells decideixen utilitzar el cotxe volador per a arribar al castell, per\xc3\xb2 al fer-ho, xoquen contra el Pi Cabaralla. La vareta d\'en Ron es trenca. L\'Snape est\xc3\xa0 a punt d\'acomiadar-los del col\xc2\xb7legi, per\xc3\xb2 no ho pot fer-ho perqu\xc3\xa8 la professora McGonagall \xc3\xa9s la professora de la resid\xc3\xa8ncia d\'en Harry i en Ron, encara que en el mat\xc3\xad seg\xc3\xbcent a en Ron li arriba un xiulet, una carta "escrita" a veu, redactada per la seva mare, renyant-lo, que com va poder ser capa\xc3\xa7 de fer servir el cotxe.\n_START_SECTION_\nLa pintada a la paret\n_START_PARAGRAPH_\nA l\'adonar-se que en Gilbert Decors \xc3\xa9s el nou professor de Defensa Contra les Forces del Mal, en Harry i en Ron s\'adonen de la seva inexperi\xc3\xa8ncia (encara que els seus llibres diguin el contrari). Arriben els entrenaments de Quidditch de nou, i en Harry \xc3\xa9s ca\xc3\xa7ador del seu equip, com l\'any anterior._NEWLINE_En Malfoy \xc3\xa9s triat buscador de l\'equip de Quidditch de Slytherin, ja que el seu pare els ha regalat a tot l\'equip escombres Nimbus 2001. Quan l\'Hermione diu que els de Gryffindor, a difer\xc3\xa8ncia d\'ell, no compren els seus llocs a l\'equip, en Malfoy li diu sang de fang. Encara que en Harry no sap qu\xc3\xa8 vol dir aix\xc3\xb2, en Ron, en Fred i en George tracten de copejar a en Malfoy per aquesta expressi\xc3\xb3. En Ron utilitza la seva vareta trencada perqu\xc3\xa8 a en Malfoy li apareguin llimacs a la boca, per\xc3\xb2 l\'encanteri li rebota contra ell. En Harry i l\'Hermione s\'enduen a en Ron amb en Hagrid, i aqu\xc3\xad \xc3\xa9s explicat que sang de fang \xc3\xa9s un insult per als mags fills de muggles._NEWLINE_En Harry ha de complir el c\xc3\xa0stig per haver arribat al col\xc2\xb7legi de la forma que va arribar a l\'inici de curs, per aix\xc3\xb2 ha de quedar-se amb en Decors a ajudar-lo. Aqu\xc3\xad escolta una veu misteriosa, dient que vol sang, i encara que en Harry li diu aix\xc3\xb2 a en Decors, ell diu que no ha escoltat res._NEWLINE_En Harry \xc3\xa9s convidat al costat d\'en Ron i l\'Hermione al 500 aniversari de la defunci\xc3\xb3 d\'en Nick-de-poc-sense-cap. El trio s\'avorreix r\xc3\xa0pidament de la festa i se\'n van, quan de cop, en Harry escolta la mateixa veu misteriosa. Al c\xc3\xb3rrer pels passadissos, en Harry troba un missatge que diu "La cambra dels secrets ha estat oberta. Temin, enemics de l\'hereu".\n_START_SECTION_\nLa cambra dels secrets\n_START_PARAGRAPH_\nA la classe d\'Encanteris, l\'Hermione pregunta al professor Flitwick sobre la cambra dels secrets. Ell explica que el col\xc2\xb7legi va ser fundat per Godric Gryffindor, Helga Hufflepuff, Rowena Ravenclaw i Salazar Slytherin. Cadasc\xc3\xba buscava a la seva resid\xc3\xa8ncia un cert tipus de persones. No obstant aix\xc3\xb2, Salazar Slytherin volia admetre nom\xc3\xa9s als alumnes de fam\xc3\xadlia m\xc3\xa0gica (deixant fora als "sang de fang" -nascuts de Muggles, com l\'Hermione- i mestissos; com \xc3\xa9s el cas d\'en Harry. Ell deixa el castell, ja que les seves idees no eren escoltades. No obstant aix\xc3\xb2, segons la llegenda, abans de marxar va establir un lloc -la cambra dels secrets- dins del castell amb un monstre al seu interior, que deixat anar, causaria desastres. Nom\xc3\xa9s l\'hereu de Slytherin podria trobar-la i alliberar al monstre de la cambra, matant als "sang de fang"._NEWLINE_En el partit de Quidditch de Gryffindor, una bala es torna boja i trenca el bra\xc3\xa7 d\'en Harry. En Decors tracta d\'arreglar-ho, per\xc3\xb2 l\'\xc3\xbanic que fa \xc3\xa9s fer desapar\xc3\xa8ixer els seus ossos. En Harry \xc3\xa9s enviat a la infermeria per a fer-se\'ls cr\xc3\xa9ixer._NEWLINE_Durant la nit, en Dobby apareix i li diu a en Harry que no havia d\'haver vingut al castell, ja que "successos terribles ocorreran a Hogwarts", relacionats amb la cambra dels secrets. En Harry li pregunta a en Dobby si en realitat existeix la cambra, per\xc3\xb2 ell nom\xc3\xa9s li comenta que la cambra ja havia estat oberta anys abans. Revela que va ser ell qui no va deixar que en Harry arrib\xc3\xa9s al tren de Hogwarts i que va encantar la bala perqu\xc3\xa8 en Harri se n\'an\xc3\xa9s del col\xc2\xb7legi._NEWLINE_Despr\xc3\xa9s de preguntar-li per qu\xc3\xa8 utilitzava draps tan bruts com roba, en Dobby li confessa que la roba \xc3\xa9s la marca de la seva esclavitud, i nom\xc3\xa9s ser\xc3\xa0 lliure si li regalen una pe\xc3\xa7a de vestir._NEWLINE_En Dobby desapareix, i en Dumbledore arriba al costat d\'altres professors. En Dumbledore diu que s\'ha petrificat un alumne, en Pau Parra, i que per tant s\xc3\xad \xc3\xa9s cert que la cambra dels secrets ha estat oberta._NEWLINE_En Harry, en Ron i l\'Hermione sospiten que en Draco Malfoy sigui l\'hereu de Slytherin. L\'Hermione proposa que usin la Poci\xc3\xb3 de la mutaci\xc3\xb3, que els deixa transformar-se en aparen\xc3\xa7a en alumnes de Slytherin, per a poder parlar amb en Malfoy. L\'Hermione diu que tardar\xc3\xa0 m\xc3\xa9s d\'un mes a fer la poci\xc3\xb3._NEWLINE_Quan es fa el Club de Duels, perqu\xc3\xa8 els alumnes puguin defensar-se, en Harry i en Draco Malfoy s\'enfronten. Aquest usa l\'encanteri Serpensortia, fent apar\xc3\xa8ixer una serp negra de la seva vareta. Per a sorpresa de tots, en Harry pot parlar amb la serp. Li demana que no ataqui a Justin Finch-Fletchley, un alumne de Hufflepuff, fill de muggles. En Harry diu que sempre ha pogut i que creia que tots els mags podien, per\xc3\xb2 li diuen que \xc3\xa9s un senyal de maldat en un mag. S\'expandeix la remor que en Harry \xc3\xa9s l\'hereu de Slytherin._NEWLINE_Despr\xc3\xa9s, ocorre un atac doble. En Justin Finch-Fletchley, i en Nick-de-poc-sense-cap han estat petrificats. En Harry, de casualitat arriba al lloc on ocorre l\'atac. La professora Minerva McGonagall el troba all\xc3\xa0, i el mana amb en Dumbledore. Quan en Harry arriba al seu despatx, es troba amb el Barret que tria. Li pregunta si la seva elecci\xc3\xb3 de posar-lo a Gryffindor va ser correcta, i el barret diu que potser, ja que hauria fet un bon paper a Slytherin. Harry coneix a en Fawkes, el f\xc3\xa8nix d\'en Dumbledore, que a l\'arribar a la vellesa, es va cremar, per a tornar a sortir, m\xc3\xa0gicament, de les cendres._NEWLINE_La poci\xc3\xb3 de la mutaci\xc3\xb3 \xc3\xa9s realitzada i en Harry i en Ron s\xc3\xb3n transformats en Crabbe i en Goyle, amics d\'en Malfoy. Van a la sala comuna de Slytherin. Li pregunten si ell \xc3\xa9s l\'hereu de Slytherin, i en Draco respon negativament._NEWLINE_En Harry troba un diari en blanc en el lavabo de dones (on habita Gemma Gemec, el fantasma d\'una nena). En Harry escriu al diari i aquest li respon, dient que es diu Tom Ryddle. En Tom diu que va encantar aquest diari quan estudiava a Hogwarts, quan la cambra dels secrets va ser oberta. En Harry se submergeix al diari i pot veure els esdeveniments. En Hagrid, en el record del diari - cinquanta anys endarrere - \xc3\xa9s culpat per haver-la obert. Minuts abans del partit de Quidditch Gryffindor-Hufflepuff, ocorre un altre atac doble. L\'Hermione i una noia de Ravenclaw, Pen\xc3\xa8lope Clearwater, s\xc3\xb3n petrificades._NEWLINE_En Harry i en Ron van a la cabana d\'en Hagrid i li pregunten sobre els fets. Per\xc3\xb2 abans que pugui respondre\'ls, Cornelius Fudge (conseller de la Conselleria d\'Afers M\xc3\xa0gics) arresta a en Hagrid, ja que creu que ha tornat a obrir la cambra. Tamb\xc3\xa9 s\'acomiada a en Dumbledore, fent-lo responsable dels fets. En Hagrid esmenta (perqu\xc3\xa8 en Ron i en Harry, ocults per la capa invisible, l\'escoltin) que "el qual vulgui saber el que est\xc3\xa0 passant, nom\xc3\xa9s ha de seguir a les aranyes". En Dumbledore diu "nom\xc3\xa9s m\'en anir\xc3\xa9 quan no em quedi ning\xc3\xba fidel"._NEWLINE_En Harry i en Ron segueixen a les aranyes, que es manifesten d\'una manera estranya. Les segueixen fins al Bosc Prohibit, on troben a l\'Aragog, una aranya geganta. L\'Aragog diu que era aranya d\'en Hagrid i que temia de la criatura de la cambra dels secrets, per\xc3\xb2 que en Hagrid no l\'havia obert. Havia estat culpat injustament, i es va creure que l\'Aragog havia estat el monstre de Slytherin. A m\xc3\xa9s, diu que una nena va ser matada per aquesta criatura, a la qual les aranyes temen. S\'adonen que es tracta de Gemma Gemec._NEWLINE_En Harry i en Ron van a visitar a l\'Hermione a la infermeria. Descobreixen que ella tenia un paper al puny de la seva m\xc3\xa0. Era un full on hi havia informaci\xc3\xb3 sobre el Basilisc. S\'adonen que la criatura no hauria de nom\xc3\xa9s haver-los petrificat, sin\xc3\xb3 matar-los, perqu\xc3\xa8 "el Basilisc mata amb la mirada". En Harry s\'adona que ell nom\xc3\xa9s escolta al Basilisc (la veu misteriosa) doncs ell ent\xc3\xa9n l\'idioma de les serps i els altres no. Per\xc3\xb2 no ent\xc3\xa9n per qu\xc3\xa8 escolta la veu a les parets, i com una serp geganta pot passejar-se pel castell sense ser vista. Per\xc3\xb2 en el full, estava escrita la paraula "Canonades". Tot encaixa. En Harry li pregunta a la Gemma Gemec com va morir, i ella els respon que solament recorda que abans de morir estava asseguda plorant i va veure dos grans ulls grocs al v\xc3\xa0ter. En Harry i en Ron s\'adonen que l\'entrada est\xc3\xa0 al bany de nenes._NEWLINE_Aquest mateix dia, en Harry i en Ron escolten una reuni\xc3\xb3 de professors, on s\'assabenten que una alumna ha estat raptada i enviada a la cambra dels secrets, on "el seu esquelet jaur\xc3\xa0 per sempre". Aquesta alumna \xc3\xa9s ni m\xc3\xa9s ni menys que Ginny Weasley, la germana menor d\'en Ron. En aquest moment arriba en Decors, i els professors, farts del professor, li diuen que entri a la cambra, ja que ell assegura que sap on est\xc3\xa0._NEWLINE_En Harry i en Ron li van a demanar ajuda a en Decors, perqu\xc3\xa8 els ajudi a combatre al Basilisc, i descobreixen que est\xc3\xa0 a punt de fugir del castell. En Decors revela que tota l\'experi\xc3\xa8ncia que t\xc3\xa9 \xc3\xa9s d\'altres mags, per\xc3\xb2 que els va fer un encanteri per a esborrar-los la mem\xc3\xb2ria (la seva especialitat) i ell quedar-se amb tot el cr\xc3\xa8dit. Quan est\xc3\xa0 a punt d\'atacar-los, primer ho fan en Ron i en Harry, i obliguen a en Decors que els acompanyi.\n_START_SECTION_\nL\'hereu de Slytherin\n_START_PARAGRAPH_\nEn Harry, en Ron i en Decors es dirigeixen al lavabo de nenes. En Harry parla l\'idioma de les serps perqu\xc3\xa8 entrada a la cambra s\'obri: aix\xc3\xad nom\xc3\xa9s alg\xc3\xba com en Salazar Slytherin podria trobar-la (com l\'hereu). A l\'arribar a la cambra, en Decors pren la vareta d\'en Ron per a esborrar-los la mem\xc3\xb2ria, per\xc3\xb2 l\'encanter rebota, ja que la vareta de Ron est\xc3\xa0 trencada. A en Decors se li esborra la mem\xc3\xb2ria._NEWLINE_En Harry entra a la cambra, i troba a la Ginny (la germana menor d\'en Ron) desmaiada. Tamb\xc3\xa9 veu el diari d\'en Ryddle, i el mateix Ryddle apareix en persona. En Ryddle esmenta que t\xc3\xa9 intencions de con\xc3\xa8ixer a en Harry, per a saber com en Voldemort no el va poder matar. En Harry li diu que aix\xc3\xb2 no hauria d\'importar-li, car en Voldemort va ser despr\xc3\xa9s que en Ryddle. "En Voldemort \xc3\xa9s el meu passat, el meu present i el meu futur, Harry Potter", diu en Ryddle._NEWLINE_En aquest moment, en Ryddle revela que \xc3\xa9s Lord Voldemort, de jove, i que "Lord Voldemort" va apar\xc3\xa8ixer en un anagrama del seu nom. El seu nom complet \xc3\xa9s Tod Sorvolo Ryddle, crea l\'anagrama "S\xc3\xb3c Lord Voldemort", i per tant, Tod Ryddle \xc3\xa9s l\'\xc3\xa0nima de Voldemort conservada al seu diari. Tamb\xc3\xa9 esmenta que ell \xc3\xa9s l\'hereu de Slytherin, i que mitjan\xc3\xa7ant el diari que va encantar per a mantenir part d\'ell viu, va controlar a la Ginny per a escriure al mur, i fer tots els actes sinistres que es van donar lloc durant l\'any._NEWLINE_En Ryddle utilitza el Basilisc, i de cop, en Fawkes, amb el Barret que tria, arriba. En Fawkes fa tornar cec al Basilisc, per\xc3\xb2 en Ryddle esmenta que el Basilisc encara el pot olorar. En Harry assoleix, sense explicaci\xc3\xb3, treure una espasa del Barret, per a combatre el Basilisc. Al final, destrueix al Basilisc amb l\'espasa per\xc3\xb2 el basilisc l\'enverina i li deixa enterrat un ullal en el bra\xc3\xa7 a en Harry, per\xc3\xb2 les ll\xc3\xa0grimes d\'en Fawkes el guareixen. Despr\xc3\xa9s amb el ver\xc3\xad de l\'ullal del basilisc destrueix el diari d\'en Ryddle, i en Ryddle desapareix._NEWLINE_Quan en Ron, en Harry, la Ginny i en Decors parlen amb en Dumbledore, aquest ent\xc3\xa9n perfectament tot el que ha passat. En Harry esmenta que en Voldemort va encantar el seu diari quan era jove, i en Dumbledore diu que coses com aquestes nom\xc3\xa9s les podria fer un mag molt poder\xc3\xb3s. A part, diu que l\'espasa que en Harry va treure nom\xc3\xa9s ho podia haver fet alg\xc3\xba molt fidel de Gryffindor, car l\'espasa era d\'ell. A l\'espasa, el nom "Godric Gryffindor" apareix._NEWLINE_En Lucius Malfoy arriba, amb en Dobby, i \xc3\xa9s revelat de ser el seu amo. Se sorpende en saber que en Dumbledore ha tornat com a director, i en Harry li diu que ell (Lucius) va intercanviar el llibre de la Ginny a la botiga al comen\xc3\xa7ament de l\'any amb el diari d\'en Ryddle. "No en tens proves", diu Lucius. En Lucius, furi\xc3\xb3s, li d\xc3\xb3na el diari i la mitjana a en Dobby, i en Dobby diu que \xc3\xa9s lliure, car li han regalat roba. En Lucius, que no s\'havia adonat del que havia fet, est\xc3\xa0 a punt d\'atacar a en Harry, per\xc3\xb2 en Dobby el defensa._NEWLINE_De tornada a Londres, en Harry li d\xc3\xb3na el seu n\xc3\xbamero de tel\xc3\xa8fon a en Ron, perqu\xc3\xa8 el truqui. En Ron li pregunta a en Harry si els seus oncles estaran orgullosos pel que va fer, i en Harry diu que no, ja que va tenir diverses oportunitats per a morir, i per mala sort dels seus oncles, no ho va fer.'